《甲戌八月十五夜先雨后月寄怀陆岱瞻明府 其一》
明代·张萱

庾楼宾从正徘徊，仙令凭栏雨色开。遥忆今霄挥綵笔，悬知明岁筑高台。

鹤峰霜肃老狐拜，鳄渚波恬狎鸟来。曲奏紫云飞匹练，与谁同驾玉桥回。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。